אסתר פורבס

אסתר לואיז פורבס (באנגלית: Esther Louise Forbes; 28 ביוני 1891 – 12 באוגוסט 1967) הייתה סופרת, והיסטוריונית אמריקאית זוכת פרס פוליצר וקיבלה את מדליית ניוברי. היא הייתה האישה הראשונה שנבחרה כחברה באגודת העתיקות האמריקאית.

ביוגרפיה והשכלה
אסתר פורבס נולדה לוויליאם טרוברידג' פורבס ולהרייט מריפילד פורבס ב-28 ביוני 1891 בווסטבורו, מסצ'וסטס, ארצות הברית. היא עברה עם משפחתה לווסטר, מסצ'וסטס, ב-1898. היא למדה בבית הספר בנקרופט בווסטר, ובין 1909 ל-1912, למדה באקדמיית ברדפורד, מכללה זוטרה בברדפורד, מסצ'וסטס.

בשנת 1916, היא הצטרפה לאחיותיה הגדולות קורנליה וקתרין במדיסון, ויסקונסין, שם קורנליה למדה בבית ספר לתואר שני וקתרין לימדה. במהלך תקופה זו היא השתתפה בשיעורים באוניברסיטת ויסקונסין.

קריירה
בזמן שהותה בוויסקונסין, היא הצטרפה למערכת של מגזין הספרות של ויסקונסין, יחד עם זוכת פרס פוליצר לעתיד נוספת, מרג'ורי קינן רולינגס. ב-1919 היא חזרה לווסטר. היא החלה לעבוד במחלקת העריכה של ההוצאה לאור הוטון מיפלין הארקורט בבוסטון. מ-1924 עד 1926, היא כתבה מאמרים בכתב העת "בוסטון איבנינג".

היא נישאה לאלברט ל. הוסקינס ג'וניור, עורך דין, ב-14 בינואר 1926, ועזבה את הוטון מיפלין. בני הזוג עברו לניו יורק. הרומן הראשון שלה, O Genteel Lady! יצא לאור בשנת 1926. בשנת 1928 יצא לאור "A Mirror for Witches ". ב-1933 היא ואלברט הוסקינס התגרשו. אף על פי ששמרה על שם נישואיה, היא כתבה תחת שם נעוריה, אסתר פורבס.

פורבס חזרה לווסטר ב-1933, שם התגוררה עם אמה ואחיה הרווקים. בשלב זה, אמה החלה לעבוד יחד עימה במחקר עבור הרומנים שלה, לעיתים קרובות בספריית המחקר המקומית, האגודה האמריקאית לעתיקות.

ב-1935 פורסמו מיס מארוול, ב-1937 גן עדן וב-1938, הגברת של הגנרל. כל אחד מהם היה רומנים היסטוריים המתרחשים בניו אינגלנד מהתקופה הקולוניאלית ועד השנים הראשונות של הרפובליקה.

בהפסקה מהסיפורת שלה, כתבה פורבס ביוגרפיה של פול רוור, פול רוור והעולם בו הוא חי (1942), עליה קיבלה את פרס פוליצר להיסטוריה ב-1943.Palmquist, Vicki. "Forbes, Esther", Bookology Magazine כמו כן, בשנת 1943, היא קיבלה תואר דוקטור לשם כבוד מאוניברסיטת קלארק.

ב-1943 יצאה לאור יצירתה הידועה ביותר ג'וני טרמיין, עליה קיבלה את פרס ניוברי ב-1944. ב-1946 יצא לאור הספר אמריקה של פול רוור וב-1947 יצא לאור הספר "בוסטון".

בשנת 1947, היא קיבלה את פרס הרומן של מטרו גולדווין מאייר בסך 150,000 דולר עבור ספרה שעתיד לצאת אז, The Running of the Tide, הספר יצא לאור ב-1948. בשנת 1949, היא נבחרה כעמיתה של האקדמיה האמריקאית לאמנויות ומדעים. ספרה קשת על הכביש יצא לאור בשנת 1954. בשנת 1960 הפכה אסתר פורבס לאישה הראשונה שנבחרה לחברות באגודת העתיקות האמריקאית.

מוות
פורבס נפטרה ב-12 באוגוסט 1967 בווסטר, ממחלת לב ראומטית. כתבי היד שלה נתרמו לאוניברסיטת קלארק בווסטר. התמלוגים על הרומנים ההיסטוריים שלה נתרמו לאגודת העתיקות האמריקאית."Esther Forbes at her typewriter", American Antiquarian Society

ציטוטים

ביבליוגרפיה
 Oh Genteel Lady! (1926)
 A Mirror for Witches (1928)
 Miss Marvel (1935 historical about a Worcester family)
 Paradise (1937)
 The General's Lady (1938 historical novel about Bathsheba Spooner)
 Paul Revere and the World He Lived In (1942 biography)
 Johnny Tremain (1943 YA novel)
 The Boston Book (1947 pictorial essay)
 America's Paul Revere (1948 pictorial essay)
 The Running of the Tide (1948)
 Rainbow on the Road (1954)

קישורים חיצוניים



הערות שוליים

 ציטוטים



קטגוריה:אמריקאים ילידי מסצ'וסטס
קטגוריה:סופרות ילדים ונוער אמריקאיות
קטגוריה:בוגרות אוניברסיטת ויסקונסין–מדיסון
קטגוריה:בוגרי אוניברסיטת ויסקונסין–מדיסון
קטגוריה:זוכי פרס פוליצר: היסטוריה אמריקאית
קטגוריה:זוכי מדליית ניוברי
קטגוריה:חברי האקדמיה האמריקאית לאמנויות ולמדעים
קטגוריה:סופרי ילדים ונוער אמריקאים
קטגוריה:אמריקאיות שנולדו ב-1891
קטגוריה:אמריקאים שנולדו ב-1891
קטגוריה:אמריקאים שנפטרו ב-1967